ພວກ​ລົດ​ເມ​ແລະ​ລົດ​ໂຮງໝໍ ພ້ອມທີ່​ຈະ​ຍົກ​ຍ້າຍຜູ້​ຄົນ​ອອກ​ຈາກ ນະຄອນ Aleppo 
ພວກ​ນັກ​ເຄື່ອນ​ໄຫວ ​ແລະ​ພວກ​ພະນັກງານ​ແພດ​ປະຈຳ​ທ້ອງ​ຖິ່ນ ​ໄດ້​ກ່າວ​ວ່າ ກອງ​ກຳລັງ​ທີ່​ສະໜັບສະໜຸນ ​ລັດຖະບານ ​ໄດ້​ຍິງ​ປືນ​ໃສ່ລົດ​ໂຮງໝໍ ​ເຮັດໃຫ້​ມີ​ຜູ້​​ບາດ​ເຈັບ ຢ່າ​ງນ້ອຍ 3 ຄົນ​.
ພວກລົດເມແລະລົດພະຍາບານ ແມ່ນພ້ອມແລ້ວ ທີ່ຈະຍົກຍ້າຍຜູ້ຄົນອອກຈາກທີ່ໝັ້ນ ບ່ອນສຸດທ້າຍຂອງພວກຝ່າຍຄ້ານ ໃນຂົງເຂດນະຄອນ Aleppo ໃນຊິເຣຍ ໃນວັນພະຫັດ ມື້ນີ້ ແຕ່ວ່າ ໃນມື້ທີ 2 ນີ້ ຄວາມເປັນລະບຽບຮຽບຮ້ອຍນັ້ນ ແມ່ນເອົາແນ່ບໍ່ໄດ້ ກ່ຽວກັບວ່າ ແຜນການທີ່ວ່ານີ້ ຈະດຳເນີນຢູ່ຕໍ່ໄປໄດ້ຫຼືບໍ່ ພວກທີ່ຈຳເປັນ ທາງດ້ານຢຸກຢາ ຮັກສາບົວລະບັດ ແມ່ນຈະຖືກສົ່ງອອກຈາກພາກຕາເວັນອອກຂອງນະຄອນ Aleppo ຊຶ່ງຝ່າຍຄ້ານ ໄດ້ຍຶດເອົາ ໃນປີ 2012 ພວກພົນລະເຮືອນອື່ນໆ ແລະພວກນັກຕໍ່ສູ້ຝ່າຍຄ້ານ ຈະຄ່ອຍທະຍອຍຕາມໄປ ພວກນັກເຄື່ອນໄຫວ ແລະພວກພະນັກງານແພດປະຈຳທ້ອງຖິ່ນ ໄດ້ກ່າວວ່າ ກອງກຳລັງ ທີ່ສະໜັບສະໜຸນລັດຖະບານ ໄດ້ຍິງປືນໃສ່ລົດພະຍາບານ ທີ່ພະຍາຍາມອອກຈາກເຂດ ທີ່ຍຶດໝັ້ນຂອງກຸ່ມຝ່າຍຄ້ານ ຍັງຜົນໃຫ້ມີຜູ້ຄົນໄດ້ຮັບບາດເຈັບ ຢ່າງນ້ອຍ 3 ຄົນ ຄວາມຮຸນແຮງທີ່ກັບຄືນມາໃໝ່ນີ້ ແມ່ນສ່ວນນຶ່ງຂອງເຫດຜົນໃນການຍົກຍ້າຍ ຊຶ່ງຖືກ ເລື່ອນອອກໄປຈາກແຜນທຳອິດໃນວັນພຸດວານນີ້ ທັງສອງຝ່າຍ ທີ່ບາດໝາງກັນ ຕ່າງກໍ່ປະນາມອີກຝ່າຍນຶ່ງ ທີ່ລະເມີດຕໍ່ກົດລະບຽບການ ທີ່ທັງ ຣັດເຊຍ ແລະເທີກີ ໄດ້ປະທະກັນນັ້ນ ການອອກຈາກເຂດ ນະຄອນ Aleppo ຄັ້ງສຸດທ້າຍຈະເປັນຂີດໝາຍຂອງການໄດ້ຮັບໄຊຊະນະຂອງປະທານາທິບໍດີຊິເຣຍ Bashar al-Assad ກອງກຳລັງຂອງທ່ານໄດ້ຜັກ ດັນກອງກຳລັງທີ່ໜຸນຫຼັງໂດຍຣັດເຊຍ ທີ່ຕໍ່ສູ້ກັນໃນຮອບຫຼາຍໆສັບປະດາຜ່ານມາ ໃນຂະນະທີ່ພວກເຂົາຍຶດເອົາຫຼາຍໆຂົງເຂດ ຈາກຝ່າຍຄ້ານ ໃນການຕໍ່ສູ້ຫຼາຍໆປີ ທີ່ລັດຖະບານໄດ້ຍຶດເອົານະຄອນ Aleppo ໄດ້ພາໃຫ້ບ້ານເມືອງພັງທະລາຍລົງ ທີ່ເປັນສັນຍານຕໍ່ປະຊາຄົມນາໆຊາດ ແລະອົງການຊ່ອຍເຫຼືອຕ່າງໆ ກ່ຽວກັບປະຊາຊົນຈຳນວນຫຼາຍພັນຄົນ ທີ່ຈຳເປັນທັງອາຫານແລະຢຸກຢາຕ່າງໆ